Kaapse seuntjie verdrink byna op eerste dag by dagsorg | Huisgenoot
Klein JD Lange voor die ongeluk. Foto: Verskaf
Jessica Lange (28), 'n enkelma, vertel sy het skaars haar enigste kind, JD, by die sentrum in Saldanha afgelaai toe 'n personeellid van die skool haar bel om te laat weet JD het in die swembad beland.
Personeellede van die skool het eers noodhulp op hom toegepas voor hulle met hom na die nabye privaat Life West Coast-hospitaal in Vredenburg gejaag het.
"Ek is 'n bietjie kwaad, hartseer, eintlik is ek nou alles in een," het 'n emosionele Jessica Dinsdag aan Huisgenoot vanaf die Rooi Kruis-hospitaal gesê waarheen JD intussen per helikopter oorgeplaas is.